b'\n_START_ARTICLE_\nS/S Ilona\n_START_PARAGRAPH_\nS/S Ilona on paremmin S/S Riistavesi -nimell\xc3\xa4 tunnettu sis\xc3\xa4vesih\xc3\xb6yrylaiva. Laiva seisoi 1940\xe2\x80\x931950-luvuilla k\xc3\xa4ytt\xc3\xa4m\xc3\xa4tt\xc3\xb6m\xc3\xa4n\xc3\xa4 7 vuotta. T\xc3\xa4m\xc3\xa4n j\xc3\xa4lkeen laiva toimi hinaajana ja niputtajana vuoteen 1967 asti. Laivasta poistettiin yl\xc3\xa4kannen takaosa ja p\xc3\xa4\xc3\xa4kannen salongit. 1968 laiva muutettiin j\xc3\xa4lleen matkustajak\xc3\xa4ytt\xc3\xb6\xc3\xb6n ja palautettiin entisen kaltaiseksi. Laiva poistettiin ammattiliikenteest\xc3\xa4 vuonna 1972 ja se siirtyi yksityisomistukseen. Alus on siirretty Lahteen kes\xc3\xa4ll\xc3\xa4 2000 ja on t\xc3\xa4ll\xc3\xa4 hetkell\xc3\xa4 ravintolalaivana Lahden Sibeliustalon edustalla._NEWLINE_Laiva upposi kev\xc3\xa4\xc3\xa4ll\xc3\xa4 2009 Lahden matkustajasatamaan. Se nostettiin ja telakoinnin yhteydess\xc3\xa4 laivan pohja uusittiin kokonaan. Omistajalla on suunnitelmissa saattaa laiva kulkukuntoiseksi tulevaisuudessa.'